ภาคผนวก

ผลการวิเคราะห์สภาพแวดล้อม  ศักยภาพ (SWOT)

โอกาส (Opportunities)

1.  รัฐธรรมนูญแห่งราชอาณาจักรไทย  พุทธศักราช  2540  มาตรา  80   กำหนดให้รัฐต้องคุ้มครองและพัฒนาเด็กและเยาวชน  ส่งเสริมความเสมอภาคของหญิง และชาย    เสริมสร้างและพัฒนาความเป็นปึกแผ่นของครอบครัวและความเข้มแข็งของชุมชน
2.  รัฐบาลมีนโยบายอย่างชัดเจนในการแก้ไขปัญหาความยากจนและพัฒนาคุณภาพชีวิต  คนด้อยโอกาสในสังคมให้สามารถพึ่งตนเองได้ 

3.  พระราชบัญญัติป้องกันและปราบปรามการค้าประเวณี  พุทธศักราช  2539
4.  พระราชบัญญัติปรับปรุงกระทรวง  ทบวง  กรม  พุทธศักราช  2545  กำหนดให้มีกระทรวงการพัฒนาสังคมและความมั่นคงของมนุษย์  เพื่อทำหน้าที่พัฒนาสังคม  สร้างความเป็นธรรมและความเสมอภาคในสังคม  การส่งเสริมและพัฒนาคุณภาพ  และความมั่นคงในชีวิต  สถาบันครอบครัวและชุมชน  

5.  อนุสัญญาระหว่างประเทศเปิดโอกาสให้นานาประเทศได้ร่วมตรวจสอบการทำงานเกี่ยวกับการคุ้มครองสิทธิของประชาชนให้ได้มาตรฐานและเท่าเทียมกัน
6.  พระราชบัญญัติคุ้มครองเด็ก  พ.ศ.2546
7.  พระราชบัญญัติผู้สูงอายุ   พ.ศ.2546

8.  พระราชบัญญัติส่งเสริมการจัดสวัสดิการสังคม   พ.ศ.2546
ภัยคุกคาม (Threats)

กระแสโลกาภิวัฒน์ก่อให้เกิดการแข่งขันทางการค้าอย่างเสรีและส่งผลกระทบต่อปัญหาสังคมเชิงโครงสร้าง  ได้แก่  ความยากจนและความไม่พอเพียงในสังคมของคนด้อยโอกาส   ครอบครัวอ่อนแอ  ปัญหา   ยาเสพติด   การเลือกปฏิบัติ   การเข้าไม่ถึงสิทธิพื้นฐานตามรัฐธรรมนูญ  การแสวงหาประโยชน์จากผู้ที่อยู่ในภาวะเสี่ยง   
จุดแข็ง (Strengths)

การปฏิรูประบบราชการได้มีการรวมหน่วยงานที่ทำหน้าที่กำหนดนโยบาย  ส่งเสริมและประสานกับหน่วยงานปฏิบัติทางด้านสังคมสงเคราะห์  ส่งเสริมให้การพัฒนาครอบคลุมและมีเอกภาพในการพัฒนาสังคมโดยรวมและความมั่นคงในการดำรงชีวิตของปัจเจกบุคคล   มีการดูแลทั้งทางด้าน        การสงเคราะห์  จัดสวัสดิการ  การพิทักษ์คุ้มครองสิทธิของประชาชน  การพัฒนาศักยภาพของประชาชนกลุ่มต่าง ๆ  และมีการทำงานในลักษณะเชิงรุก
จุดอ่อน (Weakness)


1.  บุคลากรยังมีแนวความคิดที่จะปฏิบัติงานในบทบาทเดิมคือ  การสงเคราะห์ซึ่งเป็นการทำงานเชิงตั้งรับ  ในขณะที่มีการปรับภารกิจเป็นการพัฒนาสังคม   การทำงานจึงไม่สอดคล้องไปในทิศทางเดียวกัน   
2.  ปัญหาระบบข้อมูลสารสนเทศยังไม่เป็นระบบเดียวกันทั้งในความหมาย  เกณฑ์  และวิธีการเก็บข้อมูล ทั้งในระดับชุมชน ระดับจังหวัดและระดับชาติ รวมทั้งยังขาดข้อมูลของกลุ่มประชาชนผู้ด้อยโอกาสต่างๆ

